Sabrina (1954)

Sabrina er en amerikansk romantisk komedie fra 1954 i regi av Billy Wilder. I hovedrollene opptrådte Audrey Hepburn, Humphrey Bogart og William Holden.

Handling 
Unge Sabrina (Audrey Hepburn) bor med sin far, som er sjåfør for den velstående Larrabee-familien. Sabrina forelsker seg i den bortskjemte, men dyktige og flittige David Larrabee (William Holden). Han legger selvfølgelig ikke merke til henne, og for å glemme ham, reiser Sabrina til Paris for å studere matlaging i to år. Når hun kommer tilbake, er andungen forvandlet til en svane, og David oppvarter henne. Men Davids eldre bror, den flittige og arbeidsomme Linus (Humphrey Bogart), vil at David gifter seg inn i en annen velstående familie og begynner å flørte med Sabrina for å få henne ut av veien.

Medvirkende 
 Humphrey Bogart som Linus Larrabee
 Audrey Hepburn som Sabrina Fairchild
 William Holden som David Larrabee
 John Williams som Thomas Fairchild, Sabrinas far
 Walter Hampden som Oliver Larrabee, Linus og Davids far
 Nella Walker som Maude Larrabee, Linus and Davids mor
 Martha Hyer som Elizabeth Tyson, Davids forlovede
 Marcel Dalio som Baron St. Fontanel
 Marcel Hillaire som professoren, Sabrinas kulinariske lærer
 Ellen Corby som frøken McCardle, Linus' sekretær
 Francis X. Bushman som herr Tyson, Elizabeths far
 Joan Vohs som Gretchen Van Horn

Priser og nominasjoner 
Edith Head ble belønnet med Oscar for beste kostymedesign, og filmen ble ellers nominert i flere kategorier, blant annet Oscar for beste kvinnelige hovedrolle (Hepburn), Oscar for beste regi (Wilder) og Oscar for beste filmatisering.

Ny versjon 
I 1995 ble en ny versjon av filmen spilt inn, nå regissert av Sydney Pollack med Julia Ormond (Sabrina), Harrison Ford (Linus) og Greg Kinnear (David) i hovedrollene.

Referanser

Eksterne lenker 
 

Romantiske komedier fra USA
Filmer basert på skuespill
Oscar-vinnere (kostymedesign)
Sort-hvitt-filmer
Engelskspråklige filmer
Filmer fra 1954
Filmer regissert av Billy Wilder